દેના બેંક એમ્પ્લોઈઝ યુનિયનના કચ્છ જિલ્લાના જનરલ સેક્રેટરી અશોક ભટ્ટે જણાવ્યું હતું કે, દેના બેંકની ૧૮પ૦ શાખાઓમાં કામ કરતા ૧૪ હજાર જેટલા કર્મચારીઓને દહેશત છે કે, સરકાર દ્વારા મુકાયેલા નિયંત્રણોના કારણે દેના બેંકને સરકાર ધીરે ધીરે બંધ કરવા માગે છે અથવા તો અન્ય બેંક સાથે દેના બેંકનું મર્જર કરવા માગે છે, અત્યારે દેના બેંક દ્વારા ખેત ધિરાણ, હાઉસિંગ લોન, સરકારી યોજના અંતર્ગત ગરીબ અને મધ્યમ વર્ગને અપાતા ધિરાણ, વ્યાપારી અને ઔદ્યોગિક લોન એમ તમામ પ્રકારની લોન ઉપર પ્રતિબંધ છે, પરિણામે ગ્રાહકો દેના બેંકથી ધીરે ધીરે દૂર જઈ રહ્યા છે અને ધિરાણ આપતી અન્ય બેંકો તરફ વળી રહ્યા છે, અત્યાર સુધી ૯૧ શાખાઓ બંધ થઈ ગઈ છે અને ભવિષ્યમાં નાની શાખાઓને મોટી શાખાઓમાં ભેળવવાનું આયોજન છે.